Մարկո Ստորարի

**Մարկո Ստորարի** (, ), իտալացի նախկին ֆուտբոլիստ։ Հանդես է եկել մի շարք իտալական ակումբներում, մասնավորապես՝ Միլանում, Յուվենտուսում, Կալյարիում և այլն։ Խաղում էր դարպասապահի դիրքում։

## Ակումբային կարիերա
### Վաղ տարիներ
Իր պրոֆեսիոնալ կարիերան Ստորարին սկսել է Անկոնայում և 2000 թվականին Անկոնային օգնել է բարձրանալ Սերիա B:

2 մրցաշրջան անց Ստորարին միացավ այդ ժամանակ նույնպես Սերիա B-ում հանդես եկող Նապոլիին։ 2002 թվականի հունվարին վարձավճարով տեղափոխվեց նույն մակարդակում հանդես եկող Մեսինա։ 2003 թվականի ամռանը նա պաշտոնապես դարձավ Մեսինայի ֆուտբոլիստ, ում հետ 2003-2004 մրցաշրջանից հետո տեղափոխվեց Սերիա A` լինելով ակումբի հիմնական կազմի խաղացող։

Ստորարին Սերիա А-ում իր դեբյուտը նշեց 2004 թվականի սեպտեմբերի 12-ին՝ Պարմայի դեմ արտագնա խաղում։ 2004-2005 մրցաշրջանում Մեսինան Սերիա A-ում զբաղեցրեց 7-րդ հորիզոնականը։ Ստորարին մնաց Մեսինայի հիմնական կազմի խաղացող մինչև 2006-2007 մրցաշրջանի ավարտը, երբ ակումբը դուրս մնաց Սերիա B:

### Միլան
2007 թվականի հունվարի 17-ին Ստորարին 2.5 տարվա պայմանագիր կնքեց Միլանի հետ։ Ակումբը նրա համար վճարեց 1.2 միլիոն եվրո։ Միլանի կազմում նա անցկացրեց 3 խաղ՝ բաց թողելով 7 գնդակ։

2007 թվականի հուլիսի 3-ին լրատվամիջոցները հայտնեցին Ստորարիի Բետիս հնարավոր տեղափոխության մասին, սակայն տրանսֆերը այդպես էլ չկայացավ։ Օգոստոսի 12-ին նա 2 տարվա վարձավճարով տեղափոխվեց Լևանտե։ Այնուամենայնիվ, 6 ամիս անց Լևանտեն հայտնվեց խորը ֆինանսական ճգնաժամում, ինչի հետևանքով Ստորարին վերադարձավ Իտալիա՝ վարձավճարով տեղափոխվելով Կալյարի։

2008 թվականի հուլիսին Ստորարին վարձավճարով տեղափոխվեց Ֆիորենտինա։ Այստեղ նա թիմի երկրորդ դարպասապահն էր և անցկացրեց ընդամենը 2 խաղ։

Քրիստիան Աբիատիի վնասվածքի պատճառով Ստորարին սկսեց 2009-2010 մրցաշրջանը որպես Միլանի հիմնական դարպասապահ։ 2009 թվականի օգոստոսի 22-ին՝ 2 տարի և 3 ամիս դադարից հետո Ստորարին անցկացրեց իր առաջին հանդիպումը Միլանի կազմում՝ Սիենայի դեմ խաղում։ Հոկտեմբերին նա 2 տարով երկարաձգեց իր պայմանագիրը Միլանի հետ, սակայն հետո Ստորարին վնասվածք ստացավ և Միլանի դարպասապահ դարձավ Դիդան։

Աբիատիի վերականգնվելուց հետո Ստորարին կորցրեց իր դիրքը Միլանում և 2010 թվականի հունվարի 15-ին վարձավճարով տեղափոխվեց Սամպդորիա։ 2 օր անց նա նշեց իր դեբյուտը ակումբի կազմում՝ Կատանիայի դեմ խաղում։

### Յուվենտուս
Վարձավճարի ավարտից հետո Սամպդորիան չկարողացավ գնել Ստորարիի տրանսֆերը, և 2010 թվականի հունիսի 23-ին Ստորարին տեղափոխվեց Յուվենտուս 4.5 միլիոն եվրոյի դիմաց։ Նա 3 տարվա պայմանագիր կնքեց ակումբի հետ՝ փոխարինելով 2010 թվականի աշխարհի առաջնությանը վնասվածք ստացավ Ջանլուիջի Բուֆֆոնին։ Նույն օրը Միլանը նրա փոխարեն գնեց Մարկո Ամելիային։

Բուֆֆոնի ապաքինումից հետո Ստորարին նորից դարձավ թիմի երկրորդ դարպասապահ։ Չնայած նա շատ խաղաժամանակ չէր ստանում, նա չհեռացավ ակումբից 2011 թվականի ամռանը և փոխարենը նոյեմբերին երկարաձգեց իր պայմանագիրը մինչև 2014 թվականի հունիսի 30-ը։

Քանի որ Յուվենտուսը արդեն 4-րդ տարին անընդմեջ հաղթել էր Իտալիայի առաջնությունը, 2015 թվականի մայիսի 16-ին Ստորարին խաղադաշտ դուրս եկավ Ինտերի դեմ խաղում, որպեսզի Բուֆֆոնը թարմ լինի Չեմպիոնների Լիգայի եզրափակիչ խաղում։ Այս խաղում Յուվենտուսը հաղթեց 2-1 հաշվով։ Նա նաև դաշտ դուրս եկավ այս մրցաշրջանի Իտալիայի գավաթի 5 խաղերում, ներառյալ՝ Իտալիայի գավաթի եզրափակիչը, որում Յուվենտուսը հաղթեց Լացիոյին 2-1 հաշվով։

### Հետագա կարիերա
2015 թվականի հուլիսի 3-ին Ստորարին 2 տարվա պայմանագիր կնքեց Կալյարիի հետ՝ ակումբ վերադառնալով 7 տարվա բացակայությունից հետո։ Այստեղ անցկացրած առաջին մրցաշրջանում իտալացին մասնակցեց 42 խաղի, իսկ Կալյարին տեղափոխվեց Սերիա A:

2017 թվականի հունվարի 10-ին 40-ամյա Ստորարին վերադարձավ Միլան՝ ակումբի հետ կնքելով 6 ամսվա պայմանագիր և դառնալով թիմի երրորդ դարպասապահը։ Հունիսի 6-ին նա երկարաձգեց իր պայմանագիրը ակումբի հետ մինչև 2018 թվականի հունիսի 30-ը։ Առաջին հանդիպումը վերադարձից հետո անցկացրեց օգոստոսի 24-ին՝ Եվրոպայի Լիգայի որակավորման չորրորդ փուլի Շկենդիայի դեմ խաղում։ 2018 թվականի ամռանը Ստորարին ավարտեց պրոֆեսիոնալ ֆուտբոլիստի կարիերան։

## Միջազգային կարիերա
Ստորարին երբեք հանդես չի եկել Իտալիայի ազգային հավաքականի կազմում, սակայն 2005 թվականի հոկտեմբերին հայտավորվել է Իտալիայի հավաքական 2006 թվականի աշխարհի առաջնության որակավորման փուլի Սլովենիայի դեմ խաղի համար որպես թիմի 3-րդ դարպասապահ։

## Ակումբային վիճակագրություն

## Նվաճումներ
###### Յուվենտուս
* **[[Սերիա A (Իտալիա)|Սերիա A]]**
** **Հաղթող.** 2011–12, 2012–13, 2013–14, 2014–15
* '''Իտալիայի գավաթ'''
** **Հաղթող.** 2014–15
** Երկրորդ տեղ. 2011–12
* **[[Ֆուտբոլի Իտալիայի սուպերգավաթ|Իտալիայի սուպերգավաթ]]**
** **Հաղթող.** 2012, 2013
** Երկրորդ տեղ. 2014
* '''Չեմպիոնների Լիգա'''
** Երկրորդ տեղ. 2014–15

###### Կալյարի
* '''Սերիա B''' 
** **Հաղթող.** 2015–16

## Ծանոթագրություններ

## Արտաքին հղումներ
* Ստորարիի պաշտոնական Ինստագրամի էջը
* Ստորարիի պաշտոնական Ֆեյսբուքի էջը
* Ստորարին transfermarkt-ում
* Ստորարին BDFutbol.com-ում
* Ստորարին WhoScored.com կայքում

Կատեգորիա:Անկոնայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Կալյարիի ֆուտբոլիստներ
Կատեգորիա:Մեսինայի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Պերուջայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Իտալիայի հավաքականի ֆուտբոլիստներ